**Spionasjesaken i Stortinget 2018** gjaldt PSTs siktelse i 2018 av en russisk statsborger, mistenkt for spionasje mot Norge. Russeren ble først varetektsfengslet, men senere satt fri da politiet ikke kunne oppfylle lagmannsrettens krav til videre fengsling. Saken ble henlagt i april 2019.

Sakens forløp
-------------

Saken begynte ved at Mikhail Botsjkarev, en IT-rådgiver ved det russiske parlamentet, ble arrestert lørdag 22. september 2018 på Gardermoen av Politiets sikkerhetstjeneste (PST), beskyldt for spionasje mot Norge. Dette skal ha hendt under et digitaliseringsseminar i regi av Europeisk senter for parlamentarisk forsking og dokumentasjon (ECPRD) på Stortinget i dagene før arrestasjonen. Nasjonal sikkerhetsmyndighet (NSM) støttet PST i etterforskingen, og beslagla noe elektronisk utstyr, mellom annet avlesingsutstyr til adgangskort. PST siktet mannen for brudd på paragraf §121 i straffeloven; Etterretningsvirksomhet mot statshemmeligheter. Den latviske avisen *Meduza* så på denne saken som en tydelig forbindelse til Frode Berg-saken.

### Varetektsfengsling

Oslo tingrett avsa kjennelse for varetektsfengsling frem til torsdag 18. oktober 2018, men avslo å forlenge fengslingen. Tingretten la vekt på at PST hadde fått tilgang til alle data den siktede hadde, inkludert hemmelige passord, og at PST sammen med Nasjonal sikkerhetsmyndighet burde ha god nok teknisk kunnskap til å gjøre seg bruk av dette. PST anket likevel avgjørelsen til Borgerting lagmannsrett, og fikk frist til fredag 19. oktober klokken 1200 med å finne bevis som holder til videre fengsling. Dette kunne de ikke, og russeren ble løslatt samme dag.

### Henleggelse

Valentina Matvijenko, leder av føderasjonsrådet i Russland, uttalte senere at «[de] forventer en unnskyldning og en garanti om at senatorene og ansatte i føderasjonsrådet som deltar på arrangementer i Norge, vil bli beskyttet. Vi vil ikke dra på besøk så lenge det ikke foreligger noen slik garanti ennå.» De hevdet at anklagene mot russeren var grunnløse. 3. april 2019 ble det kjent at saken var henlagt.

Se også
-------

* Spionasjesaken ved Universitetet i Tromsø
* Frode Berg-saken

Referanser
----------

1. ↑  Trym Mogen; Gunnar Hultgreen (24. september 2018). «Mikhail Botsjkarev siktet for spionasje. Stortingsdirektøren åpnet selv seminaret». *Dagbladet*. Besøkt 3. april 2019.
2. ↑  Torgeir P. Krokfjord; Halldor Hustadnes; Line Brustad (23. september 2018). «Stortingsansatte reagerte på oppførselen til russer: Nå er han siktet for ulovlig etterretning». *Dagbladet*. Besøkt 3. april 2019.
3. ↑  «Сотрудника Совета Федерации арестовали в Норвегии. Его подозревают в шпионаже в норвежском парламенте». *Meduza* **(russisk)**. 25. september 2018. Besøkt 18. oktober 2018.
4. ↑  Dag Kjørholt (4. oktober 2018). «Spionsiktet russer anker kjennelse om varetekt». *Harstad Tidende*. NTB. Besøkt 3. april 2019.
5. ↑  Maria Knoph Vigsnæs; Helge Carlsen; Pedja Kalajdzic; Gro Holm; Guri Norstrøm (18. oktober 2018). «Botsjkarjov til NRK: – Nå vil jeg reise hjem så fort som mulig». *NRK*. Besøkt 3. april 2019.
6. ↑  «PST anker løslatelse av spionsiktet russer». *Dagens Næringsliv*. NTB. 18. oktober 2018. Besøkt 3. april 2019.
7. ↑  Christine Svendsen;Camilla Wernersen; Olav Døvik; Guri Norstrøm; Morten Jentoft (19. oktober 2018). «PST trekker anken mot spionsiktet russer». *NRK*. Besøkt 3. april 2019.
8. ↑  «Russiske politikere krever sikkerhetsgaranti for å reise til Norge». MSN Nyheter. NTB. 27. oktober 2018. Besøkt 1. november 2018.
9. ↑  Ådne Husby Sandnes, Stian Eisenträger, Ole Kristian Strøm (3. april 2019). «Spionsaken mot Mikhail Botsjkarev henlagt». *VG*. Besøkt 3. april 2019. CS1-vedlikehold: Flere navn: forfatterliste (link)